CELEX: 32014R0459
Language: ro
Date: 2014-04-29 00:00:00
Title: Regulamentul de punere în aplicare (UE) nr. 459/2014 al Comisiei din 29 aprilie 2014 de modificare a anumitor regulamente privind clasificarea mărfurilor în Nomenclatura combinată

6.5.2014   
            
            
               RO
            
            
               Jurnalul Oficial al Uniunii Europene
            
            
               L 133/43
            
         REGULAMENTUL DE PUNERE ÎN APLICARE (UE) NR. 459/2014 AL COMISIEI
   din 29 aprilie 2014
   de modificare a anumitor regulamente privind clasificarea mărfurilor în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Regulamentul (UE) nr. 953/2013 al Consiliului (2) a modificat anexa I la Regulamentul (CEE) nr. 2658/87 și a înlocuit codurile 8528 59 10, 8528 59 40 și 8528 59 80 cu codurile NC 8528 59 20, 8528 59 31, 8528 59 39 și 8528 59 70.
            
         
               (2)
            
            
               Anumite regulamente ale Comisiei privind clasificarea mărfurilor, adoptate pentru a asigura aplicarea uniformă a Nomenclaturii combinate instituite prin Regulamentul (CEE) nr. 2658/87, fac referire la coduri care nu mai există în prezent. În consecință, acestea trebuie modificate pentru a se ține seama de codurile corespunzătoare în vigoare.
            
         
               (3)
            
            
               Comitetul Codului vamal nu a emis niciun aviz cu privire la aparatul vizat în anexa III la prezentul regulament în termenul stabilit de președintele său. Măsurile prevăzute în anexele I, II și IV la prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   (1)   Anexa la Regulamentul (CE) nr. 1156/2008 al Comisiei (3), astfel cum a fost modificat prin Regulamentul de punere în aplicare (UE) nr. 441/2013 al Comisiei (4), se înlocuiește cu textul din anexa I la prezentul regulament.
   (2)   Punctul 1 din anexa la Regulamentul (CE) nr. 1172/2008 al Comisiei (5), astfel cum a fost modificat prin Regulamentul de punere în aplicare (UE) nr. 441/2013, se înlocuiește cu textul din anexa II la prezentul regulament.
   (3)   Anexa la Regulamentul de punere în aplicare (UE) nr. 1196/2011 al Comisiei (6) se înlocuiește cu textul din anexa III la prezentul regulament.
   (4)   Anexa la Regulamentul de punere în aplicare (UE) nr. 698/2012 al Comisiei (7) se înlocuiește cu textul din anexa IV la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 aprilie 2014.
      
         
            Pentru Comisie,
         
         
            pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  Regulamentul (UE) nr. 953/2013 al Consiliului din 26 septembrie 2013 de modificare a anexei I la Regulamentul (CEE) nr. 2658/87 privind Nomenclatura tarifară și statistică și Tariful vamal comun (JO L 263, 5.10.2013, p. 4).
   
      (3)  Regulamentul (CE) nr. 1156/2008 al Comisiei din 20 noiembrie 2008 privind clasificarea anumitor mărfuri în Nomenclatura combinată (JO L 310, 21.11.2008, p. 9).
   
      (4)  Regulamentul de punere în aplicare (UE) nr. 441/2013 al Comisiei din 7 mai 2013 de modificare sau de abrogare a anumitor regulamente privind clasificarea mărfurilor în Nomenclatura combinată (JO L 130, 15.5.2013, p. 1).
   
      (5)  Regulamentul (CE) nr. 1172/2008 al Comisiei din 25 noiembrie 2008 privind clasificarea anumitor mărfuri în Nomenclatura combinată (JO L 317, 27.11.2008, p. 4).
   
      (6)  Regulamentul de punere în aplicare (UE) nr. 1196/2011 al Comisiei din 17 noiembrie 2011 privind clasificarea anumitor mărfuri în Nomenclatura combinată (JO L 303, 22.11.2008, p. 12).
   
      (7)  Regulamentul de punere în aplicare (UE) nr. 698/2012 al Comisiei din 25 iulie 2012 privind clasificarea anumitor mărfuri în Nomenclatura combinată (JO L 203, 31.7.2012, p. 34).
   
      ANEXA I
      
         
            „ANEXĂ
            
                        Descrierea mărfurilor
                     
                     
                        Clasificare (Cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Aparat de înregistrare, de reproducere și de afișare a imaginilor statice (numit și «ramă foto digitală»), ale cărui dimensiuni totale sunt 17 (L) × 12,9 (l) × 12,3 (H) cm, format din următoarele elemente principale, încorporate în aceeași carcasă:
                                    
                                                —
                                             
                                             
                                                un ecran color de tip LCD (dispozitiv cu cristale lichide), cu o diagonală de 13 cm (5,1 inchi) și o rezoluție de 320 × 240 pixeli;
                                             
                                          
                                                —
                                             
                                             
                                                o fantă pentru card SIM (Subscriber Identity Module — modul de identificare a abonatului);
                                             
                                          
                                                —
                                             
                                             
                                                o interfață cu unde infraroșii;
                                             
                                          
                                                —
                                             
                                             
                                                o memorie internă;
                                             
                                          
                                                —
                                             
                                             
                                                butoane de control.
                                             
                                          Imaginile se transferă în memoria internă a aparatului de pe un dispozitiv compatibil (de exemplu, un telefon mobil, o mașină automată de prelucrare a datelor sau un aparat fotografic digital) prin intermediul unui semnal infraroșu sau cu un card SIM prin intermediul MMS (Multimedia Messaging Service — serviciu de mesaje multimedia).
                                    Imaginile se pot transfera, de asemenea, dinspre aparat către un dispozitiv compatibil prin intermediul semnalului infraroșu.
                                    Aparatul citește imagini în format JPEG și GIF, cu o rezoluție maximă de 1 024 × 728 pixeli.
                                    Imaginile pot fi afișate fie sub formă de imagine unică, fie sub formă de succesiune de imagini.
                                    Memoria sa internă poate stoca până la 50 de imagini.
                                 
                              
                     
                        8528 59 70
                     
                     
                        Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 3 la secțiunea XVI, precum și pe baza textului codurilor NC 8528, 8528 59 și 8528 59 70.
                        Având în vedere că aparatul este conceput pentru a îndeplini trei funcții, în conformitate cu nota 3 la secțiunea XVI (înregistrare, reproducere și afișare a imaginilor), clasificarea se face ca și când el ar consta numai în mașina care îndeplinește funcția principală.
                        Ca urmare a capacității sale de a afișa imagini, funcția principală a aparatului este considerată a fi aceea de monitor, care este o funcție proprie indicată la poziția 8528.
                        Faptul că semnalele nu sunt afișate direct din surse externe nu exclude clasificarea la poziția 8528, deoarece monitoarele de la poziția menționată pot avea capacitatea de a recepta o varietate de semnale din diferite surse (a se vedea, de asemenea, Notele explicative la Sistemul armonizat aferente poziției 8528 al treilea paragraf).
                        În consecință, aparatul trebuie clasificat la codul NC 8528 59 70 drept alte monitoare.
                     
                  
                        
                                    2.
                                 
                                 
                                    Aparat de înregistrare, de reproducere și de afișare a imaginilor statice și video, precum și de înregistrare și de reproducere a sunetului (numit și «ramă pentru imagini digitale»), ale cărui dimensiuni totale sunt 33 (L) × 24,1 (l) × 4,1 (H) cm, format din următoarele elemente principale, încorporate în aceeași carcasă:
                                    
                                                —
                                             
                                             
                                                un ecran color de tip LCD (dispozitiv cu cristale lichide), cu o diagonală de 25,4 cm (10 inchi) și o rezoluție de 800 × 480 pixeli;
                                             
                                          
                                                —
                                             
                                             
                                                o memorie internă cu o capacitate de stocare de 128 MB;
                                             
                                          
                                                —
                                             
                                             
                                                sloturi pentru carduri de memorie;
                                             
                                          
                                                —
                                             
                                             
                                                boxe integrate;
                                             
                                          
                                                —
                                             
                                             
                                                două interfețe USB;
                                             
                                          
                                                —
                                             
                                             
                                                butoane de control.
                                             
                                          Este compatibil cu următoarele formate:
                                    
                                                —
                                             
                                             
                                                audio: MP3;
                                             
                                          
                                                —
                                             
                                             
                                                imagine statică: JPEG, GIF;
                                             
                                          
                                                —
                                             
                                             
                                                video: MPEG1, MPEG4, MOV, AVI.
                                             
                                          În sloturile pentru carduri de memorie pot fi introduse diferite tipuri de dispozitive de stocare permanentă a datelor pe bază de semiconductor.
                                    Imaginile pot fi afișate sub formă de imagine unică, de succesiune de imagini sau de miniaturi.
                                 
                              
                     
                        8528 59 70
                     
                     
                        Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 3 la secțiunea XVI, precum și pe baza textului codurilor NC 8528, 8528 59 și 8528 59 70.
                        Având în vedere că aparatul este conceput pentru a îndeplini trei funcții, în conformitate cu nota 3 la secțiunea XVI (înregistrare, reproducere și afișare a imaginilor), clasificarea se face ca și când el ar consta numai în mașina care îndeplinește funcția principală.
                        Având în vedere proiectarea și modul de concepere a aparatului, scopul acestuia este de a afișa imagini statice și video. Înregistrarea imaginilor statice și video este considerată o funcție secundară a aparatului. Prin urmare, funcția sa principală este considerată a fi aceea de monitor, care este o funcție proprie indicată la poziția 8528.
                        Faptul că semnalele nu sunt afișate direct din surse externe nu exclude clasificarea la poziția 8528, deoarece monitoarele de la poziția menționată pot avea capacitatea de a recepta o varietate de semnale din diferite surse (a se vedea, de asemenea, Notele explicative la Sistemul armonizat aferente poziției 8528 al treilea paragraf).
                        Aparatul nu are capacitatea de a afișa semnale direct de la o mașină automată de prelucrare a datelor, deoarece interfețele USB sunt folosite doar pentru transferul de fișiere media. În consecință, clasificarea la subpozițiile 8528 51 00 și 8528 59 31 este exclusă.
                        Prin urmare, aparatul trebuie clasificat la codul NC 8528 59 70 drept alte monitoare.”
                     
                  
      
   
   
      ANEXA II
      
         
            „ANEXĂ
            
                        Descrierea mărfurilor
                     
                     
                        Clasificare (Cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Aparat pe bază de baterii, constând într-un sistem de citire cu fascicul laser utilizat pentru reproducerea de imagini și un monitor color pentru afișarea imaginilor (așa-numit «cititor DVD portabil»). Dimensiunile sale totale sunt de 19 (L) × 14,2 (l) × 3,7 (H) cm, iar greutatea sa este de 800 g.
                                    Monitorul este de tip LCD (dispozitiv cu cristale lichide), cu o diagonală a ecranului de 21,6 cm (8,5 inchi). Aparatul poate fi pliat, iar monitorul său poate fi rotit.
                                    Aparatul este echipat cu boxe integrate.
                                    Este dotat cu interfețele următoare:
                                    
                                                —
                                             
                                             
                                                sloturi de extindere memorie prin carduri;
                                             
                                          
                                                —
                                             
                                             
                                                un port USB;
                                             
                                          
                                                —
                                             
                                             
                                                intrare și ieșire pentru semnal video compozit;
                                             
                                          
                                                —
                                             
                                             
                                                mufe pentru căști.
                                             
                                          Aparatul poate citi suporturi optice (de exemplu, CD, DVD) și dispozitive de stocare pe bază de semiconductor (de exemplu, memorie USB) în diferite formate audio și video.
                                 
                              
                     
                        8528 59 70
                     
                     
                        Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 3 la secțiunea XVI, precum și pe baza textului codurilor NC 8528, 8528 59 și 8528 59 70.
                        Având în vedere că aparatul este conceput pentru a îndeplini două funcții, în conformitate cu nota 3 la secțiunea XVI (reproducere și afișare a imaginilor), clasificarea se face ca și când el ar consta numai în mașina care îndeplinește funcția principală.
                        Având în vedere proiectarea și conceperea aparatului, mai precis dimensiunea ecranului, care facilitează vizionarea secvențelor video pe perioade mai lungi, funcția principală a aparatului este aceea de afișare a semnalului video.
                        Aparatul nu are capacitatea de a afișa semnale direct de la o mașină automată de prelucrare a datelor, deoarece portul USB este folosit doar pentru transferul de fișiere media. În consecință, clasificarea la subpozițiile 8528 51 00 și 8528 59 31 este exclusă.
                        Prin urmare, aparatul trebuie clasificat la codul NC 8528 59 70 drept alte monitoare.”
                     
                  
      
   
   
      ANEXA III
      
         
            „ANEXĂ
            
                        Descrierea mărfurilor
                     
                     
                        Clasificare (Cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        Un aparat optic electronic, portabil, alimentat cu baterie, destinat afișării de imagini (cunoscut sub denumirea de «ochelari video»); pliat, are dimensiuni de aproximativ 15 × 3,5 × 2,5 cm.
                        Aparatul optic electronic este compus din două ecrane cu dispozitive cu cristale lichide (LCD), fiecare având o rezoluție de 640 × 480 pixeli (echivalent al unui ecran virtual de 80 inchi văzut de la o distanță de 2 m), și circuite de procesare a sunetului, montate pe o ramă similară unei rame de ochelari.
                        Aparatul este dotat cu următoarele interfețe:
                        
                                    —
                                 
                                 
                                    intrare VGA;
                                 
                              
                                    —
                                 
                                 
                                    intrare audio video (A/V).
                                 
                              Aparatul poate fi conectat la o mașină automată de prelucrare a datelor (APD) sau la aparate de reproducere videofonică, la aparate receptoare de televiziune sau console de jocuri.
                        Acesta afișează imagini tridimensionale (3D) în scop de divertisment.
                     
                     
                        8528 59 31
                     
                     
                        Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 8528, 8528 59 și 8528 59 31.
                        Deoarece aparatul nu include un receptor de semnale videofonice (tuner) sau un dispozitiv similar care să permită recepționarea de semnale de televiziune, clasificarea ca aparat receptor de televiziune la subpoziția 8528 72 este exclusă.
                        Aparatul utilizează 2 ecrane LCD foarte mici (câte unul în fața fiecărui ochi) pentru a crea o imagine virtuală echivalentă cu cea a unui ecran de 80 inchi văzut de la o distanță de 2 metri. Date fiind aceste caracteristici și proprietăți, în special capacitatea de a afișa imagini 3D, aparatul este destinat unor activități de divertisment precum vizionarea de filme, vizionarea de programe TV sau participarea la jocuri. Prin urmare, clasificarea la subpoziția 8528 51 se exclude, deoarece aparatul nu poate fi considerat de tipul exclusiv sau în principal destinat unei mașini APD de la poziția 8471.
                        Deoarece monitorul este capabil să afișeze semnale provenind de la o mașină APD, la un nivel suficient pentru a fi utilizat în mod practic cu respectiva mașină, se consideră că monitorul este capabil să afișeze semnale provenind de la mașini APD, la un nivel acceptabil de funcționalitate.
                        Prin urmare, monitorul trebuie clasificat la codul NC 8528 59 31 ca dispozitiv de afișare cu ecran plat care poate afișa semnale de la mașini APD cu un nivel acceptabil de funcționalitate, cu tehnologie LCD (ecran cu cristale lichide).”
                     
                  
      
   
   
      ANEXA IV
      
         
            „ANEXĂ
            
                        Descrierea mărfurilor
                     
                     
                        Clasificare (Cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Aparat multifuncțional (denumit «centru multimedia pentru autovehicule») de tipul celor utilizate în autovehicule, alcătuit din două componente principale:
                                    
                                                —
                                             
                                             
                                                un aparat de recepție de radiodifuziune combinat cu un cititor CD/DVD;
                                             
                                          
                                                —
                                             
                                             
                                                un afișaj color detașabil cu cristale lichide (LCD) de tip «touch screen» cu o diagonală a ecranului de aproximativ 17,5 cm (7 inchi) și formatul imaginii («aspect ratio») de 16:9.
                                             
                                          Aparatul este echipat cu conectori care permit recepția semnalelor video din surse externe, cum ar fi o cameră video pentru marșarier.
                                    Aparatul este prezentat cu o telecomandă.
                                    La aparat poate fi conectat un afișaj suplimentar.
                                 
                              
                     
                        8528 59 70
                     
                     
                        Clasificarea se stabilește pe baza regulilor generale 1, 3 litera (c) și 6 de interpretare (RGI) a Nomenclaturii combinate, precum și pe baza textului codurilor NC 8528, 8528 59 și 8528 59 70.
                        Aparatul este conceput pentru a îndeplini mai multe funcții (reproducerea sunetului, reproducerea imaginilor, radiodifuzare, afișaj video), însă niciuna dintre ele, având în vedere designul și proiectarea aparatului, nu îi conferă acestuia caracterul esențial.
                        În consecință, prin aplicarea RGI 3 litera (c), aparatul trebuie clasificat la codul NC 8528 59 70 drept alte monitoare.
                     
                  
                        
                                    2.
                                 
                                 
                                    Aparat multifuncțional (denumit «centru multimedia pentru autovehicule») de tipul celor utilizate în autovehicule, cu dimensiuni de aproximativ 17 × 5 × 16 cm.
                                    Aparatul combină, în aceeași carcasă, un aparat de recepție de radiodifuziune, un aparat de reproducere a sunetului și a imaginii și un afișaj color cu cristale lichide (LCD) având diagonala ecranului de aproximativ 8 cm (3,5 inchi).
                                    Aparatul este echipat cu conectori care permit recepția semnalelor video din surse externe, cum ar fi o cameră video pentru marșarier.
                                    Aparatul poate reproduce totodată sunete și imagini de pe o memorie USB.
                                    Aparatul este prezentat cu o telecomandă.
                                    La aparat poate fi conectat un afișaj suplimentar.
                                 
                              
                     
                        8528 59 70
                     
                     
                        Clasificarea se stabilește pe baza regulilor generale 1, 3 litera (c) și 6 de interpretare (RGI) a Nomenclaturii combinate, precum și pe baza textului codurilor NC 8528, 8528 59 și 8528 59 70.
                        Aparatul este conceput pentru a îndeplini mai multe funcții (reproducerea sunetului, reproducerea imaginilor, radiodifuzare, afișaj video), însă niciuna dintre ele, având în vedere designul și proiectarea aparatului, nu îi conferă acestuia caracterul esențial.
                        Aparatul nu are capacitatea de a afișa semnale direct de la o mașină automată de prelucrare a datelor, deoarece interfața USB este folosită doar pentru reproducerea fișierelor audio sau video de pe o memorie USB. În consecință, clasificarea la subpozițiile 8528 51 00 și 8528 59 31 este exclusă.
                        Prin aplicarea RGI 3 litera (c), aparatul trebuie așadar clasificat la codul NC 8528 59 70 drept alte monitoare.
                     
                  
                        
                                    3.
                                 
                                 
                                    Aparat multifuncțional (denumit «centru multimedia pentru autovehicule») de tipul celor utilizate în autovehicule.
                                    Aparatul combină, în aceeași carcasă, un aparat de recepție de radiodifuziune, un aparat de reproducere a sunetului și a imaginii, un aparat de radionavigație și un afișaj color cu cristale lichide (LCD) având diagonala ecranului de aproximativ 18 cm (7 inchi) și formatul imaginii («aspect ratio») de 16:9.
                                    Aparatul este echipat cu conectori care permit recepția semnalelor video din surse externe, cum ar fi o cameră video pentru marșarier sau un receptor de semnale videofonice DVB-T.
                                    Aparatul poate reproduce totodată sunete și imagini de pe un card de memorie.
                                    Aparatul este prezentat cu două telecomenzi.
                                    La aparat poate fi conectat un afișaj suplimentar.
                                 
                              
                     
                        8528 59 70
                     
                     
                        Clasificarea se stabilește pe baza regulilor generale 1, 3 litera (c) și 6 de interpretare a Nomenclaturii combinate, precum și pe baza textului codurilor NC 8528, 8528 59 și 8528 59 70.
                        Aparatul este conceput pentru a îndeplini mai multe funcții (reproducerea sunetului, reproducerea imaginilor, radionavigație, radiodifuzare, afișaj video), însă niciuna dintre ele, având în vedere designul și proiectarea aparatului, nu îi conferă acestuia caracterul esențial.
                        În consecință, prin aplicarea RGI 3 litera (c), aparatul trebuie clasificat la codul NC 8528 59 70 drept alte monitoare.”